**Plán činnosti CECGA na rok 2014**

1) Zrealizovať prieskum a vyhodnotiť úroveň zverejňovania Vyhlásení CG vo výročných správach spoločností za rok 2013 a zorganizovať odovzdávanie „Ocenení CECGA".

2) Zorganizovať Seminár Corporate Governance na tému prípravy Vyhlásení o správe a riadení publikovaných vo výročných správach spoločností.

3) Zorganizovať ďalšie diskusné fórum Corporate Governance Forum (CGF) špeciálne pre členov dozorných rád spoločností, najmä volených zástupcov zamestnancov, a usporiadať ich aj na strednom a východnom Slovensku.

4) V súlade s uznesením Vlády SR z 18.12.2013 k postupu implementácie finančných nástrojov cez Slovenský investičný holding (SIH) v programovom období 2014 - 2020 prerokovať so štátnym tajomníkom MFSR možnosť implementácie princípov CG v spoločnostiach, ktoré budú žiadať o zdroje cez SIH.

5) Prerokovať s ministrom hospodárstva potrebu implementácie princípov CG v štátnych podnikoch.

6) Sledovať proces aktualizácie OECD princípov Corporate Governance a v prípade vydania nových OECD princípov CG otvoriť diskusiu o aktualizácii Kódexu správy a riadenia spoločností na Slovensku.

7) Udržiavať kontakty so zahraničnými partnerskými inštitúciami, participovať na ich odborných diskusiách a pripomienkovať návrhy OECD a Európskej komisie.

8) Zúčastniť sa na jesennej Konferencii CG a stretnutia členov ECGCN v Taliansku, nadviazať osobné kontakty s partnermi a získať informácie o organizácii medzinárodnej Konferencie CG, usporiadanie ktorej bude pre Slovensko aktuálne na jeseň roku 2016.

9) Pokračovať v úzkej spolupráci s partnerskými inštitúciami, s ktorými asociácia uzavrela Memorandum o porozumení (BCPB, SAF, ISACA, AOCP, UMB).

10) Rozvinúť účinnú spoluprácu s médiami a publikovať príspevky na tému Corporate Governance.

11) Organizovať neformálne stretnutia členov CECGA k aktuálnym témam a jednotlivým aspektom Corporate Governance.

12) Zabezpečiť proces zaregistrovania Asociácie do Zoznamu prijímateľov 2 % z dane a informovať členov a spriaznené osoby o možnosti ich poukázania v prospech CECGA.